Diari Oficial de la Generalitat Valenciana


Sumari del DOGV 6143, del 12-11-2009 (2009/12406)

RESOLUCIÓ de 9 de novembre de 2009, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del del conveni de col·laboració entre la administración General del Estado, a través del Ministerio de Igualdad, i la Generalitat, a través de la Conselleria de Justícia i Administracions Públiques, per a la realització d'actuacions encaminades a garantir a les dones víctimes de la violencia de gènere el dret a l'Assistència Social Integral.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6143

Data del DOGV
:   12-11-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/12021


Data del document
:   09-11-2009

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Conselleria Benestar Social
    * violència
    * administració central
    * cooperació administrativa
    * dona
    * violència sexual
    * víctima
    * assistència social

RESOLUCIÓ de 9 de novembre de 2009, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del del conveni de col·laboració entre la administración General del Estado, a través del Ministerio de Igualdad, i la Generalitat, a través de la Conselleria de Justícia i Administracions Públiques, per a la realització d'actuacions encaminades a garantir a les dones víctimes de la violencia de gènere el dret a l'Assistència Social Integral.  
 [2009/12481]  
La Administración General del Estado, a través del Ministerio de Igualdad i la Generalitat, a través de la Conselleria de Justicia i Administracions Públiques, han subscrit, després de la tramitació prèvia reglamentària, el 1 d'octubre de 2009, el conveni de col·laboració per a la realització d'actuacions encaminades a garantir a les dones víctimes de la violencia de gènere el dret a l'Assistència Social Integral.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 2148/2009, i que figura com a annex d'esta resolució.  
València, 9 de novembre de 2009.- El director general del Secretariat del Consell: Ángel Mompó Romero.  
Conveni de col·laboració entre l'Administració General de l'Estat, a través del Ministeri d'Igualtat, i la Comunitat Valenciana, a través de la Conselleria de Justícia i Administracions Públiques, per a la realització d'actuacions encaminades a garantir e les dones, víctimes de violència de gènere, el dret a l'Assistència Social Integral   
Madrid, 1 d'octubre de 2009  
Reunits  
D'una banda, Bibiana Aído Almagro, ministra d'Igualtat, nomenada pel Reial Decret 436/2008, de 12 d'abril (Boletín Oficial del Estado número 90, de 14 d'abril de 2008), en nom i representació de l'administració General de l'Estat, en virtut del que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener (Boletín Oficial del Estado número 12, del dia 14 de gener de 1999), i en l'Acord del Consell de Ministres, de 2 de març de 1990 (BOE de 16 de març de 1990), modificat per l'Acord de 3 de juliol de 1998 (BOE de 16 de juliol de 1998), sobre competència per a celebrar convenis de col·laboració amb les comunitats autònomes.  
I d'altra, Paula Sánchez de León Guardiola, consellera de Justícia i Administracions Públiques, en nom i representació de la Generalitat, de conformitat amb l'article 17.f) de la Llei 5/1983, de 30 de desembre, del Consell, l'article 54 bis, apartat 1, lletra b) del Text Refós de la Llei d'Hisenda Pública de la Generalitat Valenciana, i amb l'article 2.2 del Decret 20/1993, de 8 de febrer, del Govern Valencià, pel qual es regula el Registre de Convenis i s'estableix el règim jurídic i pressupostari dels convenis que subscriga la Generalitat Valenciana, que està facultada expressament per a aquest acte per Acord del Consell, de data 29 de maig de 2009.  
Ambdues parts es reconeixen mútua capacitat per a obligar-se i convindre i  
Manifesten  
Primer. Que la Llei Orgànica 1/2004, de 28 de desembre, de Mesures de Protecció Integral contra la Violència de Gènere, reconeix en l'article 19 el dret a l'assistència social integral, de les dones víctimes de violència de gènere.   
De conformitat amb allò que disposa l'esmentada Llei Orgànica, el dret a l'assistència social integral inclou el dret a serveis socials d'atenció, d'emergència, de suport i acollida i de recuperació integral, i l'organització dels esmentats serveis respondrà als principis d'atenció permanent, actuació urgent, especialització de prestacions i multidisciplinarietat professional.  
L'atenció multidisciplinària implicarà especialment:  
a) Informació a les víctimes.  
b) Atenció psicològica.  
c) Suport social.  
d) Seguiment de les reclamacions dels drets de la dona.  
e) Suport educatiu a la unitat familiar.  
f) Formació preventiva en els valors d'igualtat, dirigida al seu desenvolupament personal i a l'adquisició d'habilitats en la resolució no violenta de conflictes  
g) Suport a la formació i inserció laboral.   
A més a més, ha de tindre's en compte que la Llei, en l'article 17, garanteix els drets en aquesta reconeguts, amb independència de l'origen, religió o qualsevol altra circumstància personal o social, de les dones víctimes de violència de gènere.  
Per la seua banda, l'apartat 5, de l'article 19, de la Llei Orgànica 1/2004, que estableix el dret a l'assistència social integral, assenyala que "també tindran dret a l'assistència social integral, a través d'aquests serveis socials, els menors que es troben sota la pàtria potestat o guarda i custòdia de la persona agredida".   
Segon. Que, al Ministeri d'Igualtat, creat pel Reial Decret 432/2008, de 12 d'abril, pel qual es reestructuren els departaments ministerials, li correspon la proposta i execució de les polítiques del Govern en matèria d'igualtat, lluita contra qualsevol classe de discriminació i contra la violència de gènere.  
Que al Ministeri d'Igualtat, a través de la Delegació del Govern per a la Violència de Gènere, li correspon, d'acord amb el que preveu l'article 5 del Reial Decret 1135/2008, de 4 de juliol, pel qual es desenvolupa l'estructura orgànica bàsica del Ministeri d'Igualtat, proposar la política del govern contra la violència sobre les dones i coordinar i impulsar totes les mesures dutes a terme en aquesta matèria, i la de promoure la col·laboració amb les comunitats autònomes per a l'elaboració d'un diagnòstic conjunt i real sobre l'impacte de la violència de gènere, com també la valoració de les necessitats, recursos i serveis necessaris per a desenvolupar una assistència social integral a les víctimes de la violència de gènere.   
Tercer. Que el Ple de la Conferència Sectorial d'Igualtat, en reunió celebrada el 21 de gener de 2009, va acordar els criteris objectius de distribució del Fons, dotat en els pressupostos generals de l'Estat per a l'any 2009, per l'import de 5.000.000,00 euros, per al desenvolupament de programes i la prestació de serveis, que garantisquen a les víctimes de violència de gènere el dret a l'assistència social integral, així com la seua distribució corresponent entre les comunitats autònomes i ciutats de Ceuta i Melilla.  
Quart. Que mitjançant un Acord de Consell de Ministres, de 13 de febrer de 2009, s'han formalitzat els compromisos financers resultants de l'acord adoptat en l'esmentada Conferència Sectorial, per al desenvolupament de programes i la prestació de serveis que garantisquen, a les víctimes de violència de gènere, el dret a l'assistència social integral a les víctimes de violència de gènere, que hauran de contindre accions dirigides a l'atenció i prevenció de la violència de gènere en dones estrangeres i a l'atenció de menors, víctimes directes o indirectes d'aquesta violència.  
Cinqué. Que d'acord amb el que estableix l'apartat 1 de l'article 86 de la Llei 47/2003, de 26 de novembre, General Pressupostària, la col·laboració de l'administració General de l'Estat i de les comunitats autònomes pot articular-se a través de la subscripció del corresponent conveni de col·laboració.  
Sisé. Que la Comunitat Valenciana té assumides competències en matèria de protecció social contra la violència, especialment de la violència de gènere, i és la Conselleria de Justícia i Administracions Públiques el departament del Consell a què correspon contribuir a la prevenció i eradicació de la violència, amb especial atenció a l'exercida sobre la dona, en virtut del que disposen l'article 10.3 de la Llei Orgànica 1/2006, de 10 d'abril, de Reforma de la Llei Orgànica 5/1982, de l'1 de juliol, d'Estatut d'Autonomia de la Comunitat Valenciana i l'article 1 del Decret 122/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques.  
Per tot això, ambdues parts, de conformitat amb el que disposa l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (modificada per la Llei 4/1999) i en l'Acord de Consell de Ministres, de 13 de febrer de 2009, pel qual es formalitzen els criteris objectius de distribució, entre les comunitats autònomes i les ciutats de Ceuta i Melilla, del fons dotat en els Pressupostos Generals de l'Estat per a l'any 2009, per al desenvolupament de programes i serveis que garantisquen el dret a l'assistència social integral a les dones víctimes de violència de gènere, així com els compromisos financers resultants, acorden subscriure el present Conveni de col·laboració, que es regirà per les següents:  
Clàusules  
Primera. El present Conveni té com a objecte la col·laboració entre l'administració General de l'Estat, a través del Ministeri d'Igualtat i la Comunitat Valenciana, a través de Conselleria de Justícia i Administracions Públiques, per al desenvolupament de les actuacions que es relacionen en l'annex que a aquest Conveni s'acompanya, per tal de desenvolupar programes i prestar serveis que garantisquen a les víctimes de violència de gènere el dret a l'assistència social integral, reconegut en l'article 19 de la Llei Orgànica 1/2004, de 28 de desembre, de Mesures de Protecció Integral contra la Violència de Gènere.  
Segona. La Comunitat Valenciana desenvoluparà les actuacions, a què fa referència la clàusula anterior, per si sola o en col·laboració amb altres entitats públiques i privades, o mitjançant la contractació de la prestació dels serveis amb terceres persones, de conformitat amb el que estableix el citat annex.  
Tercera. Després de la signatura del present Conveni, el Ministeri d'Igualtat transferirà a la Comunitat Valenciana, la quantitat de cinc-cents seixanta-vuit mil vuitanta-nou euros (568.089,00 euros), a càrrec de la seua aplicació pressupostària 23.81.616R.135, o la resta que quede per transferir en aqueix moment fins l'esmentada quantitat, si s'haguera efectuat anteriorment la transferència d'algunes quantitats a l'empara del que preveu l'Acord de Consell de Ministres, de 13 de febrer de 2009, per a la realització de les actuacions recollides en l'annex.  
Quarta. La comunitat autònoma haurà:  
a) D'aplicar els fons previstos en la clàusula tercera a a les despeses corresponents a l'execució i desenvolupament de les actuacions previstes en l'annex a aquest Conveni de Col·laboració.  
b) D'informar sobre el contingut i les característiques d'aquestes i proporcionar al Ministeri d'Igualtat la informació que demane en relació amb el present Conveni.  
c) D'elaborar un informe final en què es descriguen les actuacions realitzades i es contemplen per a cada una d'elles, almenys, els punts següents:  
- Data de posada en marxa i de realització.  
- Grau de consecució dels objectius previstos.  
- Dades estadístiques sobre les usuàries dels serveis.  
- Informació econòmica.  
- Grau d'execució del pressupost.  
- Altres col·laboracions obtingudes.  
- Valoració: dificultats i propostes.  
d) De remetre, abans del 31 de març de 2010, un estat d'execució de l'exercici, i indicar les quanties totals de compromisos de crèdits, les obligacions reconegudes i els pagaments realitzats l'any 2009, d'acord amb el que disposa l'article 86, apartat 2, regla sisena, de la Llei 47/2003, de 26 de novembre, General Pressupostària.  
e) De comunicar qualsevol proposta de modificació que poguera sorgir en el desplegament i execució de les actuacions, tant les referides al contingut com a la forma, terminis d'execució, etc., per tal d'acordar, conjuntament amb el Ministeri, l'acceptació expressa de qualsevol variació en el desenvolupament d'aquestes.  
Cinquena. Es crearà una Comissió de Seguiment del present Conveni de Col·laboració, que estarà composta per dues persones en representació del Ministeri d'Igualtat, i altres dos, en representació de la Comunitat Valenciana, que s'hauran d'atindre, en el seu funcionament, a allò que s'ha previst per als òrgans col·legiats, en el capítol II, del títol segon, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
La Comissió de Seguiment tindrà com a funcions vetlar pel compliment del que estableix el present Conveni; tractarà de resoldre les qüestions que es plantegen durant la seua execució; prestarà assistència a les administracions signants i determinarà els documents tècnics i informes necessaris per a l'execució, seguiment i avaluació dels projectes i activitats.  
Les persones en representació del Ministeri seran designades pel delegat del Govern per a la Violència de Gènere, i les persones en representació de la Comunitat Valenciana, pel director general o directora general competent.  
Sisena. En tota la publicitat i difusió que es realitze, sobre les actuacions derivades del present Conveni, es farà constar expressament que aquests es duen a terme en virtut de la col·laboració establida entre el Ministeri d'Igualtat i la Comunitat Valenciana, i s'inclourà, a més, el logotip del Ministeri d'Igualtat, d'acord amb el que estableix la disposició addicional segona del Reial Decret 1465/1999, de 17 de setembre, pel qual s'estableixen criteris d'imatge institucional i es regula la producció documental i el material imprés de l'administració General de l'Estat.  
Setena. El present Conveni produirà efectes a partir de la seua signatura fins al 31 de desembre de 2009, sense perjudici de l'extensió dels seus efectes fins al 31 de març de l'exercici següent, per a complir amb la clàusula quarta sobre justificació.  
Així mateix, s'entendran compreses en aquest les actuacions preparatòries que es corresponguen clarament amb l'execució dels programes establits per a l'any 2009 i el seu corresponent exercici econòmic, atés que a aquest fa referència la dotació pressupostària per al seu finançament.   
No obstant la vigència establida en el paràgraf anterior, serà causa d'extinció l'incompliment del Conveni per qualsevol de les parts, amb els efectes legals que això comporta, en funció d'allò que s'haja incomplit i del moment en què es produïsca aquest.  
En cas de resolució del Conveni de col·laboració per incompliment total o parcial de les seues obligacions per part de la Comunitat Valenciana, aquesta haurà de reintegrar al Ministeri d'Igualtat les quantitats que haguera percebut com a aportació econòmica d'aquest, i serà a càrrec de l'esmentada administració el finançament de les activitats que, si fa al cas, es troben en curs.  
També seran causa d'extinció el mutu acord i la impossibilitat sobrevinguda de complir les actuacions, previstes en l'annex a aquest conveni.   
Vuitena. Si les despeses, efectivament realitzades (pressupost final executat), excedixen del pressupost previst en aquest Conveni de col·laboració (pressupost inicial), l'esmentat excés anirà a càrrec de la Comunitat Valenciana. D'altra banda, els romanents de fons resultants en finalitzar l'exercici 2009, que es troben en poder de la Comunitat Valenciana, es destinaran a fer efectives les obligacions pendents de pagament a l'acabament de l'exercici 2009, i el sobrant que no estiguera compromés, es reintegrarà a l'Estat.   
Novena. El present Conveni de col·laboració es troba exclòs de l'àmbit de la Llei 30/2007, de 30 d'octubre, de Contractes del Sector Públic, en virtut del que estableix l'article 4.1.c) de l'esmentat text legal. No obstant això, els principis de l'esmentada Llei sí que seran aplicables per a resoldre els dubtes i llacunes que puguen plantejar-se, tal com estableix l'article 4.2 de l'esmentat text legal.  
Desena. Atesa la naturalesa administrativa d'aquest Conveni de col·laboració, l'orde jurisdiccional contenciós administratiu serà el competent per a resoldre les qüestions litigioses que pogueren suscitar-se entre les parts, segons es preveu en l'article 8, apartat 3, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, durant l'execució d'aquest.  
Diligència per a fer constar que aquest Conveni s'ajusta al model informat per l'Advocacia de l'Estat en el Ministeri d'Igualtat, amb data 14 d'abril de 2009, i per l'Advocacia de la Generalitat de la Comunitat Valenciana, amb data 19 de maig de 2009.   
I, en prova de conformitat, signen el present Conveni de Col·laboració per triple exemplar, se'n queda un en poder de cada part i un altre al Registre Especial de Convenis, dependent de la Secretaria General Tècnica del Ministeri d'Igualtat, al lloc i en la la data abans indicats.  
La ministra d'Igualtat: Bibiana Aído Almagro   
La consellera de Justícia i Administracions Públiques: Paula Sánchez de León Guardiola  
ANNEX AL CONVENI DE COL·LABORACIÓ ENTRE EL MINISTERI D'IGUALTAT I LA COMUNITAT VALENCIANA, PER A LA REALITZACIÓ D'ACTUACIONS ENCAMINADES A GARANTIR, A LES DONES VÍCTIMES DE VIOLÈNCIA DE GÈNERE, EL DRET A L'ASSISTÈNCIA SOCIAL INTEGRAL.   
  
\* \* \* \* \* \* \* \* \* \* \* \* \* \*  
ANEXO AL CONVENIO DE COLABORACIÓN ENTRE EL MINISTERIO DE IGUALDAD Y LA COMUNITAT VALENCIANA PARA LA REALIZACIÓN DE ACTUACIONES ENCAMINADAS A GARANTIZAR A LAS MUJERES VÍCTIMAS DE VIOLENCIA DE GÉNERO EL DERECHO A LA ASISTENCIA SOCIAL INTEGRAL.   
